b'\n_START_ARTICLE_\nBalomir, Hunedoara\n_START_SECTION_\nGeografie\n_START_PARAGRAPH_\nBalomir este localizat \xc3\xaen jude\xc8\x9bul Hunedoara, f\xc4\x83c\xc3\xa2nd parte din comuna S\xc3\xa2ntamaria-Orlea. Satul este str\xc4\x83b\xc4\x83tut de r\xc3\xa2ul Valea Mare, afluentul drept al Streiului, \xc3\xaen care se vars\xc4\x83 aproape de confluen\xc8\x9ba dintre R\xc3\xa2ul Mare \xc8\x99i valea Streiului. Drumul antic roman care venea de la Sarmizegetusa Regia trecea prin acest defileu, str\xc4\x83b\xc4\x83tut acum \xc8\x99i de calea ferat\xc4\x83 Simeria\xe2\x80\x93Subcetate\xe2\x80\x93Petro\xc8\x99ani.\n_START_SECTION_\nIstorie\n_START_PARAGRAPH_\nLocalitatea este men\xc8\x9bionat\xc4\x83 \xc3\xaen 1451 cu numele Balamer, iar \xc3\xaen 1687, ca Balomir, cuv\xc3\xa2nt de origine slav\xc4\x83.\n_START_SECTION_\nPopula\xc8\x9bie\n_START_PARAGRAPH_\nBalomir este un sat de m\xc4\x83rime mic\xc4\x83, dispunerea lui fiind una linear\xc4\x83, \xc8\x99i av\xc3\xa2nd o popula\xc8\x9bie de aproximativ 400 de persoane. O parte \xc3\xaensemnat\xc4\x83 din popula\xc8\x9bie a emigrat din comun\xc4\x83.\n_START_SECTION_\nCre\xc8\x99tinism \xc8\x99i cultur\xc4\x83\n_START_PARAGRAPH_\n\xc3\x8en sat se reg\xc4\x83sesc patru biserici de confesiuni diferite \xc8\x99i anume: penticostal\xc4\x83, ortodox\xc4\x83, baptist\xc4\x83 \xc8\x99i interconfesional\xc4\x83. Datorit\xc4\x83 acestui fapt, rata infrac\xc8\x9bionalit\xc4\x83\xc8\x9bii este foarte sc\xc4\x83zut\xc4\x83 \xc3\xaen comun\xc4\x83.\n_START_SECTION_\nTransporturi\n_START_PARAGRAPH_\n\xc3\x8en luna octombrie 2011, Balomir a fost gazda mai multor oficialit\xc4\x83\xc8\x9bi locale \xc8\x99i jude\xc8\x9bene, venite s\xc4\x83 participe la festivitatea de inaugurare a unei por\xc8\x9biuni de 8\xc2\xa0km din DJ 668 Bucium\xe2\x80\x93Orlea\xe2\x80\x93G\xc3\xa2n\xc8\x9baga, complet modernizat, precum \xc8\x99i a noii construc\xc8\x9bii a podului peste r\xc3\xa2ul Strei, din satul Balomir. Actualul pod m\xc4\x83soar\xc4\x83 42 m lungime \xc8\x99i are o l\xc4\x83\xc8\x9bime de 7,8 m, plus trotuarele, comparativ cu vechea construc\xc8\x9bie, care avea o l\xc4\x83\xc8\x9bime de doar 4 m, re\xc3\xaencadr\xc3\xa2ndu-se \xc3\xaen standardele unui drum jude\xc8\x9bean. Constructorul garanteaz\xc4\x83 100 de ani pentru pod \xc8\x99i cel pu\xc8\x9bin \xc8\x99apte ani pentru drum. DJ 668 este primul proiect cu finan\xc8\x9bare european\xc4\x83 finalizat \xc3\xaen jude\xc8\x9bul Hunedoara \xc8\x99i cifreaz\xc4\x83 35 de km lungime din DN7 \xc8\x99i DN66.'